BROMMER | MAHAI CAMPSITE ROYAL NATAL 01-2018 - Forum Topic
Total Views: 81 865 244
Forums / 4. Resorts / KwaZulu-Natal / Royal Natal National Park, Mahai - KZN Wildlife / BROMMER | MAHAI CAMPSITE ROYAL NATAL 01-2018
topics: 4 218
replies: 28 525
views: 17 265 520
views: 17 242 539
21 Mar 2018 @ 21:52:44 pm
Hier was ons by Royal Natal se Mahai Camp in Januarie op pad terug huis toe..
Pragtige plek vir 'n paar dae in die natuur....
Hierdie staproete net buite die park noem hulle die "Cascades"... Kom uit by waterpoele en watervalle
My dogtertjie (4jr), Seuntjie (1jr 4mnd) en my vrou (ouderdom N/A)
As jy bietjie van die pad afdwaal langs rivier...
Hier stap ons op een van die roetes.. Die kamp is in die middel van foto... Ek dink dis my wa daai in die middel....
Min het sy geweet sy gaan 8.5km stap.. Al die pad eers links om die kop en dan al langs daai berg daar agter tot diep in daai donker bosse by Tiger Falls, en dan al die pad af terug kamp toe wat so effe wys regs in foto.. SHE DID IT!!! Baie trots!
Kamp is doer ver onder...
Uiteindelik by Tiger Falls... Bietjie afkoel in die water.. Ons het onder daai watervalle gestaan om net af te koel.. Sommer klere en al.. Baie lekker..
Hier geniet ons die watervalle (Cascades)
Kinders geniet die water... Boetie se eerste waterval ervaring...
Poele is redelik vlak op meeste plekke.. Ons klouter maar oral op om te ondersoek wat is wat..
Beautiful verby! Baie lekker om sulke plekke te kan ontdek en verken.. Die paar dae in die berge doen mens baie goed...
22 Mar 2018 @ 07:16:25 am
Baie mooi dankie.
22 Mar 2018 @ 08:30:23 am
Pragtige fotos. Dankie vir die deel.
22 Mar 2018 @ 16:36:46 pm
Baie dankie Brommer.
Dit lyk asof julle dit baie geniet het.
Mooi plek ne'.
22 Mar 2018 @ 17:22:51 pm
Dankie Brommer. Dit is amper op my voorstoep en ek was nog nie daar nie. Dit is asemrowend mooi. Ek moet n plan maak. Die stap......ek wonder!!!!!!!!
22 Mar 2018 @ 17:40:12 pm
My jonger broer gaan jaarliks soontoe....daar was laasjaar n artikel in Wegsleep waar hulle betrokke was by hierdie oord. Lyk pragtig! Dankie vir die deel van foto's....sal moet plan maak om daar uit te kom.
23 Mar 2018 @ 09:27:44 am
Dankie vir die fotos- altyd n mooi plek te besoek
23 Mar 2018 @ 18:30:21 pm
Gelukkig is die kampterrein groot genoeg en mooi genoeg as jy nie die stappies wil aandurf nie... en cascades watervalle is baie naby gelukkig... dis net ver na tiger falls, gudu falls, thukela falls (iets soos 990m drop)
23 Mar 2018 @ 20:23:03 pm
So bietjie trivia.
Die Tugela Valle word beskou as die tweede hoogste ter wereld. Maar nuwe afmetings wat nog verifieer moet word maak dit hoer as die Angel Valle.
23 Mar 2018 @ 21:59:25 pm
Sal daai waterval NOU wil sien.....
16 Jul 2018 @ 21:00:25 pm
Hoe ver is Tugela falls vanaf Mahai?
16 Jul 2018 @ 22:50:20 pm
Wel dis op een van die staproetes maar jy gaan stap........ Daar is 'n kaart erens wat dit op het en hulle het so inligtingsblad van hoeveel ure jy stap om by daai valle uit te kom by onderpunt en by bo punt...
As jy wel bokant wil makliker bereik ry om die berg en daar is ook 'n korter (en makliker) roete... Die roete van onder af sou ek sê is vir baie gevorderde stappers en nie vir kleintjies en ouer mense nie.. Daar is een plek waar jy letterlik 2x 100 trap leertjies uitklim teen die kranse... Dis rof... Maar dis in die omgewing - hang maar af hoe ver is jou ver.. Ek sal dit nie nou durf met my kleingoed nie.. daai 8m draai stap na die Tiger Falls en Lookout Rock was vir my 4 jarige genoeg.. As ek mense kan raad gee gaan na Tiger Falls via Cascades, dis steil maar hel dis korter vir die kinders.. Die ander roete is nie so erg nie, net lank...
Selfs my vrou doen nie die Tugela Falls roete van onder af nie.. Daars nie manier nie ;-) Dink dis as jy regtig fiks en gesond is..
As ek reg onthou was een van die staproetes 22ure as jy gematig stap.. Dis rof.. Jy slaap oor en weersomstandighede moet jy voorsiening maak voor en dus dra jy baie swaarder as met die korter stappies....
16 Jul 2018 @ 23:00:38 pm
Gaan ek al hierdie inligting by die oord kan kry? Sal graag daai Tugela valle wil sien...maar sal miskien maar omry soos jy voorstel...hoe om te ry en watter roetes daar is...is hierdie inligting by oord beskikbaar?
17 Jul 2018 @ 08:20:13 am
Geert dis by die Royal Natal ontvangs.. Al die inligtingsvelle en staproete kaarte met verwagte tyd van stap ens is daar. Ek onthou ekt vinnig gekyk na 'n 3D skaal model van die bergreeks deel van die Royal Natal Park en mens kan vinnig vir jouself die sommetjies maak, van daai roetes is maar erg en ander is heel plesierig.
Jy moet ook as jy enige staproete begin, inteken in register met basiese detail van jou klere en sakke ens dat as jy in sekere tyd nie weer terug is dat iemand jou kan gaan soek en hulle weet watter rigting jy beplan het.. Alhoewel ek die effektiwiteit daarvan betwyfel want ek en my dogtertjie het op stadium elkgeval afgedwaal en ander roete gevolg terug... Maar dit help seker ietsie..
My vrou het ook BAIE inligting op die internet gekry oor Royal Natal staproetes waar mense geskryf het oor hul ervarings.. Dit het ook soms gehelp.
VAT JOU SELFOON SAAM. MAAR SIT HOM DALK OP AIRPLANE MODE DAT BATTERY LANGER HOU..
Indien nodig kan jy jou GPS gebruik op foon met satelliet view dat jy kan sien waar jy is en waar is ander roetes ens naby jou.. Het my gehelp om te bevestig ek is op die regte pad to dit vir my begin verkeerd voel.
17 Jul 2018 @ 13:53:57 pm
Dankie vir die waardevolle en nice terugvoering....waardeer dit baie! Waar is die Royal Natal Parks se kantore?
17 Jul 2018 @ 15:17:05 pm
Die ontvangs is binne as jy inry oppad na die kampplekke.. Dis so half links as jy so klein entjie ingery het, maar daar is 'n klein bordjie wat wys "reception office" of so iets.. Ekt amper 2 keer verby dit gery maar as jy eers die draai ingegaan het is dit nogal lekker groot kantoor ens.
17 Jul 2018 @ 17:17:54 pm
19 Jul 2018 @ 08:36:55 am
Mens hoef ook nie die leertjies te gaan klim nie, ek is seker mens kan die valle van heel onder ook waardeer weet net nie as dit redelik droog is of jy veel gaan sien nie. Maar die uitsig van bo is baie mooi...
04 Dec 2018 @ 00:08:03 am
Moet mens maar liewer al jou kos soos vleis ensovoorts saamvat, of is daar winkels in gemaklike afstand?
04 Dec 2018 @ 15:46:17 pm
Wow that beautiful,
05 Dec 2018 @ 00:27:43 am
Drakensberg...Natal. Not very far from ATKV Drakensville and Hlalanathi
05 Dec 2018 @ 07:48:49 am
Geert, die dorp is nie baie ver nie (seker relatief tot hoe ver is ver?), ek het nie nodig gehad om kos te gaan koop in die paar dae wat ons was nie, ons het alles reeds op pad gekry.. Mens kan ook maklik net om die hoek ry na Hlalanathi se restaurant indien nodig..
06 Dec 2018 @ 22:22:59 pm
Dankie. Sal maar liewer saamvat....nie lus vir rondrits as mens daar is nie. Die winkel op site het seker darem die basies soos melk, brood, eiers ens.
08 Dec 2018 @ 08:22:38 am
Is daar 'n winkel op site? Ek het nie eers geweet nie..
08 Dec 2018 @ 09:19:15 am
Ek weet nie...het maar so aangeneem
10 Dec 2018 @ 08:52:45 am
Dink nie daars 'n winkel nie. Mahai is baie basic...
Dink die naaste winkel is by Hlalanati se winkeltjie en dan terug Bergville toe?
10 Dec 2018 @ 12:58:54 pm
My jonger broer is reeds laasweek soontoe...sê daar is blykbaar winkeltjie met basics. Hy sê die kamp is heelwat voller as ander jare.
10 Dec 2018 @ 13:36:46 pm
Interessant.. Wonder waar die winkel is.. sal maar kyk.. Ja die plek is een van daai wat gou gewild sal raak...